
Presentació 

L’antiga capella de Nostra Senyora de l’Esperança, acabada la Tercera 
Guerra Carlina i conquerida Àger per les forces isabelines, serví de presó 
de pas per als carlins derrotats; aquesta funció presidiària es mantingué, 
amb ben poc ús, fins a èpoques recents -encara he conegut un dels 
darrers estadants ocasionals d’una nit per haver trencat un fanal a cops 
de pedra; suposo que el fet que l’alcalde de la vila fos un falangista 
militant i el detingut d’una família d’esquerres també degué tenir 
influència en el càstig. 

L’edifici de la capella està annexat al cantó de migdia de la Col·legiata de 
Sant Pere i és una obra gòtica del s. XIV la construcció de la qual 
s’atribueix al govern de l’abat Francesc de Montllor (1348-1391), creada 
per ser la sala capitular serví per aquesta funció fins al final del s. XV. 
L’obra és de planta pràcticament quadrada i amb una volta alta 
reforçada per quatre nervis que neixen d’unes mènsules emplaçades als 
angles; presenta una obertura petita a ponent amb una porta massiva 
de fusta clavetejada i tancada amb forrellat i una finestra amb reixa 
situada a migdia. Al seu interior actualment s’hi guarden, a més de 
fustes i elements de bastides, la col·lecció d’elements escultòrics encara 
per restituir a la col·legiata; aquests relleus ocupen un bon sector de la 
part baixa del mur de llevant, cosa que dificulta la visió d’aquesta part 
del mur. 

A l’interior, a les parts on l’enguixat no ha caigut, es poden observar un 
conjunt de grafits: unes inscripcions explicatives sovint datades i 
fàcilment identificables del període carií; dibuixos i ratlles molt diversos, 
fets sense cap intenció artística, entre els quals destaquen línies de 
comptabilitat dels dies; un dibuix que ocupa una considerable llargada 
del mur meridional, i finalment algunes signatures corresponents a les 
dècades de 1950 i 1980. 

Existeix un treball d'Elisenda Casanova i Querol i M. Isabel Gonzàlez i 
Llobet amb el títol Testimoni d'època contemporània en un edifici 
medieval: primera aproximació als grafits carlistes de la Col·legiata d'Àger; 
no porta data (per la bibliografia sabem que és posterior a 1991) i es 
dedica a estudiar únicament vuit inscripcions de presos carlins amb 
interès especial per les seves característiques cal·ligràfiques i la situació 
de penalitat i misèria que expressen. 




Ubicació de la capella al migdia p orío d'entrada 

del conjunt 


Un punt no aclarit que plantegen aquelles autores és sobre la condició 
política d'aquells presos; copio literalment: “Per dates, sembla fàcil que 
es tracti de presoners polítics, concretament carlistes, ja que la fortificació 
és isabelina. Ara bé, ens han arribat notícies contradictòries en relació al 
tema: sembla ser que l'any 1874 es deixaren en llibertat gairebé tots els 
presoners de guerra. Així doncs, qui eren realment aquests presos?" 

A Catalunya la guerra no es va acabar el 1874 sinó que es dóna per 
finalitzada el novembre de 1875 després de la liquidació de les darreres 
partides; o sigui que, cronològicament, res no s'oposa a considerar que 
els presos d'Àger fossin carlistes. Ara bé, en els grafits no hi ha cap 

al·lusió política, ni en tota la presó es pot veure, per exemple, la divisa 
característica del carlisme DPR (Déu, Pàtria, Rei; que els liberals 
escarnien en Doneu Palla al Ruc), cosa que em força a repetir la 
pregunta, qui eren realment aquests presos? 


En la recerca de la possible identitat dels personatges em trobo amb: 
i. La cèdula s8 del cens de població de Tremp del 1860. 

Josep Castells i Llabot, solter de 17 anys (al moment de 
l'empresonament tindria 33 anys) era un pagès que sabia llegir i escriure 
i que no vivia amb la seva família sinó en comunitat amb tres solters 
més que feien de pagesos i, un d’ells, de ferrer. 

Els dos de 22 i 28 anys eren germans però els altres dos: el més gran i el 
més petit (Josep Castells) tenen cognoms diferents, que no fan suposar 
un vincle familiar. 

En el cens del 1894 no surt aquest Josep Castells. 

2 . Cens del iqoo 

En el cens efectuat la nit del 31 de desembre de 1900 (és la data més 
propera a 1876 de la que disposo informació) ni a Araós ni a cap poble 
del terme d'Alins no consta cap família amb el cognom Pal. 

Si Josep Pal era jove quan el seu empresonament, 24 anys després 
podria estar viu. 

Sense la documentació del procés per saber de què se l'acusava només 
podem fer suposicions a l’aire; però d’una manera merament intuïtiva 
hom espera en el cas d’un carií un arrelament a la terra, a la família i, 
habitualment, a un mas tradicional (em vénen a la memòria -que hagi 
visitat- el mas Mossènyer, en el cas del Gravat d’Àger, o el mas Tristany 
d'Ardèvol); en canvi un jove que viu en “comunitat” amb d'altres joves 

ens transmet la idea d’una persona que es pot inclinar més cap a la 
marginació que cap a la defensa d’uns ideals polítics. De totes maneres 
encara que no es pot confirmar que es tracti del mateix Josep Castells, i 
en cas de ser-ho només he fet una apreciació subjectiva, la manca de 
referències polítiques i, a més, la fórmula emprada que és una còpia 
d'una instància a la autoritat em fa dubtar molt de la condició política 
dels presos autors dels grafits. 


DESCRIPCIÓ DELS GRAFITS 

A- DIBUIXOS 

i. Només podem remarcar una composició molt llarga al mur de migdia; 
situada a una bona alçada, per damunt dels grafits carlins. No en podem 
treure conclusions cronològiques ja que no se superposa a aquelles 
inscripcions i no és comparable amb cap altra obra de la presó. 

El traç és molt gruixut i es conserva en un to gris apagat, sembla com 
fet amb carbons i la representació no és fàcilment identificable. 



Una tira inferior amb vuit rectangles irregulars amb una rodona al 
centre de cada rectangle, una d’elles -la central- convertida en una cara. 
Damunt dues tires més de la mateixa longitud amb nou rectangles 
buits. Al davant, a la nostra esquerra, unes altres ratlles marquen uns 
altres compartiments irregulars. Si la intenció inicial ja era que els 
cercles indiquessin cares ens trobaríem amb un seguit de persones 

mirant per unes finestretes, com que la presó només tenia una finestra 
no sabem què tenia al pensament l’autor del dibuix; difícilment podem 
pensar en una conducció de presos en el tren de la Pobla ja que la línia 
no passà de Balaguer cap amunt fins acabada la Guerra Civil i no es 
representen rodes en el dibuix; si la idea era representar un edifici, té 
moltes finestres, potser la presó de Lleida? 


2. Trobem algunes ratlles gruixudes, conservades en un to més negre, 
sovint en forma de corbes tancades, però que s’han pintat independent 
de les inscripcions gravades en el mateix indret sense cap intenció 
d’emmarcar-les. 

3. Requadre pintat sense que es distingeixi cap contingut al seu interior 

B - INSCRIPCIONS SUPOSADAMENT CARLINES 



Fris principal dels grafits carlins 


De les vuit inscripcions estudiades en l'article citat, set estan escrites al 
mur de migdia, quatre d’elles agrupades en un petit tros de guix 
conservat a la paret, i la vuitena inscripció està al mur de tramuntana. 


i. D. Jose Castells 
con dosido en el 
supueblo de 
Tremp 
Pro[vin]cia 
Lerida 
Dia 2 9 de 
Setiembre 1876 

Inscripció de lectura clara, només el “de” després de “pueblo” em 
sembla dubtós. 

2. DonJosePal 

hastado C on 

d 

oc/do en supueblo de 
Arahos Partido de Sort 
Pro [viri] cia Lérida 
Dia 29 de Setiembre 
Ano 1876 



Forma parella amb l’anterior copiant-ne el redactat, està situada a la 
dreta de la primera. 

3. Don [Collom] se Escapo 
Don [Collom] se escapo de la carcel 
de Ager porque lo hacian morir 
de hambre 

Escrita en una cal·ligrafia més irregular i situada a la dreta de la segona 
inscripció. Queda per resoldre si es va escapar o només era una 
esperança; si realment ho va fer, qui va escriure la inscripció? 


4. Manuel [Eusan] y [Lesonjordia] 
a estado por dos veces a esta càrcel 
viniendo la primera vez de Viella 

que lo conducieron a Barcelona y llegando a Lerida lo recibieron 
por arriba 
Bruto y [Colisiòs] 

«ï - ' ’ ? 



Inscripció a la dreta de la tercera, no l'he pogut llegir bé i reprodueixo la 
interpretació ja publicada, ja que la part més clara coincideix plenament. 

5. Cevisel 
G. [Naí iond] de 

Age estamos 8 dias y nos lleban en 
Tremp 



La segona línia no es pot interpretar bé, només es llegeix clar el “ond 
de” final. 


6. Que mala suerte 
hetenido [...] base 
3 mesos que estoy 
Por las 
carseles 
caregao de 
piojos y muerte 
de hambre 

7. M.Y.S 
Capitan 
General 


Aquesta darrera inscripció m’ha passat per alt, però discrepo de la 
interpretació que es dóna en el treball citat on realment s’atribueix a un 
Capità General, graduació que no em consta existent en l’exercit carií, 
encara que alguns articles l'atribueixen a unes poques personalitats 
com, per exemple, a Joan Castells, el Gravat d'Àger. En tot cas és 
impensable que un alt càrrec militar carií passés per aquella presó. 

Nota. El tractament de M. I. S. (Muy llustre Senor), dels grafits 7 i 8, 
actualment està reservat oficialment als canonges d’una catedral i no 
pas a autoritats civils; no disposo dels protocols existents el s. XIX. 

8. M.I.S. 

El preso Manuel Euras con el debido respeto a V.E.expone que tres 
meses que lo hacen rodar de carcel en carcel / 

Lo hacen morir de hambre y cargado de porqueria [...] dia donde 
tendra ocasion de escaparse se escapara 


M.I.S. 

Cobernador Civil de la província 
Sàbado 21 Abril de 1877 
Manuel Euras 

Conjunt del grafit 



Aquesta darrera inscripció és l'única que està situada al mur de 
tramuntana i a una alçada accessible des de terra. Malgrat que en 
l’estudi anterior es dóna la “r” d’Euras com a dubtosa, sembla prou 
clara com per incorporar-la amb seguretat. 

Encara es pot identificar una altre grafit potser carií, no citat amb 
anterioritat, del qual només llegim clar el començament “Muy” i 
l’acabament “de 1868”. Està situat sota el primer (el de José Castells), 
en un altre tros de guix, i a diferència dels anteriors està escrit amb 
llapis i no gravat. La seva data anterior i la coincidència amb la revolució 
antiisabelina del 1868 podria fer pensar també en un pres polític però 
no queda clar de quin signe. 

C- RESTES D’INSCRIPCIONS INDETERMINADES 


S’inclouen fotografies corresponents a altres grafits escampats per la 
presó i que, excepte el primer fàcilment legible (borracho), només 
incluen lletres soltes. 


Lletres de trac senzill 



“Borracho”, escrit molt amunt, a l’alçada d’una de les mènsules de la 
volta 



17 











Fulls de Patrimoni núm. 2 


Els grafits de la presó d'Àger 


Grafit al mur de llevant, a mitja alçada. Algunes lletres en dues línies 
diferents prop de la finestra de migdia. 



"Bartolomé” 

Lletres de trac múltiple 



Una altra inscripció també de “Prac” 

"AC", amb una inscripció més petita de traç 
senzill 



"Ua"? 

D- GRAVATS FIGURATIUS 


Formes humanes 


A la finestra podem distingir tres figures humanes d’estil ben diferent, 
totes al brancal esquerre. 

Formes geomètriques 


Només es poden assenyalar un rombe ben marcat al brancal esquerre 
de la finestra i un número “8” al brancal dret. 




Figures arborescents 


Presents en diferents indrets de la presó 



Brancal dret. Diferents arbres 

Brancal esquerra de la finestra A d^st del mur de tramuntana 


podria tractar-se, però d'una 
llista de comptabilitat de dies. 

E - RATLLES GRAVADES 


Ratlles amb una certa intencionalitat, malgrat la incapacitat artística del 
grafiter. 



Ratlles totalment arbitràries. Tota la presó n'és plena. 

F - RATLLES DE COMPTABILITAT 

Malgrat que els grafits suposadament carlins donen la idea d’una estada 
relativament curta (per exemple 8 dies) hi ha alguna comptabilitat de 
dies d’altres presos que s’allarguen diferents mesos. Òbviament aquest 
tipus de grafit és un dels temes carceraris més generalitzat. 

G - INSCRIPCIONS MODERNES 

Alguns visitants de la capella, especialment en les dècades de 1950 i 
1980, han sentit la necessitat d’immortalitzar la seva presència que sens 
dubte ells consideraven molt important; en aquest cas no es pot parlar 
que hagin embrutat les parets sinó que gairebé se'ls hauria de felicitar 
per haver trobat algun racó on escriure. 


Vejam algunes d’aquestes inscripcions fetes sempre en castellà. 


t. Signatures 



El Manolo i el Cesor s'avancen als SCL entra el 1953 o 1954 

altres l'any 1952 



Sembla que un Mariano va marxar 
d'Àger un 25 d'octubre 

L'Antonio i la Maria signen un dia 12 
del 1985, encara que el 8 sembla un 3 
(damunt hi ha un vers) 



El 26 de juny de 1980 signen 
Dolores, Antonio, Juan Maria (?) 

2. Expressió de la vena poètica dels visitants 





Quisiera ver un cementeriode cràneos bien...y en el centro mi sepulturade 


lecho (o techo) [lo mira] ...con mano despierta 



El bueno Juan de Roblescon un amorsin igualhizo un santo hospitalpero 
primero hizo los pobres Copia porJ.J.S. 

CONCLUSIONS 


Tot el conjunt de grafits entra de ple en la normalitat que hom pot 
esperar, i de fet troba, en qualsevol establiment penitenciari; el pas 
inacabable del temps indicat en les llistes individuals de comptabilitat i 
el predomini de les ratlles fetes sense més intenció que el desfogar-se, 
tot ens és ben familiar tant a la modesta presó d'Àger com a la Model 
de Barcelona o la presó de Carabanchel de Madrid. També ho és 
l’existència de figures gravades amb més profunditat al voltant de la 
finestra que indiquen el llarg temps passat mirant per aquella única 
comunicació amb la llibertat. 


Les inscripcions suposadament carlines, que són l'única singularitat 
d'aquella presó, ens indiquen les condicions de fam, polls i misèria 
existents en aquell moment. Tanmateix sorprèn que la forma 
d'expressar les queixes i el desig de fugida, com indicava més amunt, 
prengui l'estructura d'una instància oficial dirigida a l’autoritat, com si 
correspongués a persones avesades als tràmits burocràtics judicials. 

